Роден е в пелопонеската паланка Димицана с фамилията Андонопулос или Даливарис ("Αντωνόπουλος", "Δαλίβαρης"). Начално обучение трябва да е получил или в училището при манастира Философос или в димицанското училище. За ранните му години няма сведения. На 20 август 1787 г. наследява епископ Герасим от Парос на митрополитския трон в Драма. През ноември на 1810 година заема катедрата в Солун. И като драмски, и като солунски епископ често пътува до Константинопол, за да участва в заседанията на Светия синод. С избухването на Гръцкото въстание в 1821 година и убийството на патриарх Григорий V Константинополски, Йосиф Солунски е убит заедно с други свещеници.